ฟินันซ่า
วันที่ 29 พ.ค.ที่ผ่านมา ถือเป็นวันสุดท้ายที่สำนักงานคณะกรรมการกำกับและส่งเสริมการประกอบธุรกิจประกันภัย (คปภ.)
31 พ.ค. 2556

วันที่ 29 พ.ค.ที่ผ่านมา ถือเป็นวันสุดท้ายที่สำนักงานคณะกรรมการกำกับและส่งเสริมการประกอบธุรกิจประกันภัย (คปภ.) เปิดโอกาสให้นักลงทุนที่สนใจเข้าร่วมทุนกับบริษัท ฟินันซ่าประกันชีวิต ซึ่งถือได้ว่ามีความคืบหน้าและเป็นรูปธรรมมากที่สุดในการหานักลงทุนรายใหม่ 
เมื่อมีนักลงทุนที่สนใจยื่นข้อเสนอการเพิ่มทุนพร้อมวางเงินหลักประกันแล้วจำนวนทั้งสิ้น 3 บริษัท โดยเป็นบริษัทในประเทศไทย 2 บริษัท และบริษัทจากต่างประเทศ 1 บริษัท ซึ่งเป็นสัญญาณที่ดีที่ยังมีนักลงทุนสนใจอยู่ หลังจากที่บริษัทประสบปัญหาทางธุรกิจและถูก คปภ.เข้าควบคุมกิจการมาตั้งแต่เดือน เม.ย. 2553 จาก คปภ. 
โดยตลอดเวลาที่ผ่านมาทางคณะกรรมการควบคุมบริษัท ก็พยายามหาทางแก้ไขปัญหาและเชิญชวนนักลงทุนมาโดยตลอด เพื่อให้บริษัทกลับมาดำเนินธุรกิจได้ตามปกติและจะได้ไม่กระทบกับลูกค้าที่ยังมีค้างอยู่อีกเกือบแสนราย 
ที่สำคัญหากบริษัทมีอันต้องปิดกิจการลงไป ก็ย่อมส่งผลกระทบต่อความเชื่อมั่นของธุรกิจประกันชีวิตทั้งระบบ ดังนั้น ต้องติดตามดูว่า สุดท้ายแล้วบริษัท ฟินันซ่าประกันชีวิต จะพลิกฟื้นกลับมามีชีวิตได้อีกหรือไม่ หรือต้องถูกปิดตายถาวร